Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 398

1. A tagországok kormányai kötelezik magukat arra, hogy megteszik, vagy országuk törvényhozó testületének javasolják a szükséges intézkedéseket: 1.1. a postabélyegek — még ha azokat ki is vonták a forgalomból — és nemzetközi válaszdíjszelvények hamisításának büntetése érdekében; 1.2. annak érdekében, hogy büntessék az alábbiaknak a használatát vagy forgalomba hozatalát: 1.2.1. hamisított postabélyegek (még ha azokat ki is vonták a forgalomból), már használt postabélyegek, valamint hamisított, vagy már használt bérmentesítőgép lenyomatok, vagy nyomdai lenyomatok, 1.2.2. hamisított nemzetközi válaszdíjszelvények; 1.3. avégett, hogy megtiltsák és megszüntessék a postaszolgálatban használatos szelvényeknek és bélyegeknek a gyártásával és forgalomba hozatalával űzött csalárd ténykedéseket, ha a hamisítást vagy utánzást egy tagország postaigazgatása által kibocsátott szelvényekkel vagy bélyegekkel össze lehet téveszteni; 1.4. annak érdekében, hogy megakadályozzák és adott esetben megbüntessék a kábítószerek és pszichotrop anyagok, valamint a robbanó-, gyúlékony vagy más veszélyes anyagok postaküldeményekben való elhelyezését, hacsak ezt az elhelyezést az Egyezmény és a megállapodások kifejezetten nem engedélyezik.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes